**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

**ОТ СОНЯ ИВАНОВА ГЕОРГИЕВА**

***Кмет на община Добричка***

Относно: Провеждане на редовно заседание на Общото събрание на Асоциацията по водоснабдяване и канализация в обособена територия обслужвана от „В и К Добрич“ АД

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Моля, на основание чл. 28, ал. 3 и ал. 4 от Правилника за организацията и дейността на общинския съвет, неговите комисии и взаимодействието му с общинската администрация, настоящата докладна записка да се разгледа като спешен въпрос и да бъде включена в дневния ред на предстоящото заседание на Добрички общински съвет, насрочено за 28.02.2024 г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

С писмо, регистрирано под № ВхК-Е-370 от 19.02.2024 г. председателят на Асоциацията по В и К на обособена територия, обслужвана от „ В и К Добрич“ АД гр. Добрич (Асоциация по ВиК Добрич), уведомява, че на 22.03.2024 г. от 10:00 часа в Зала „Пресцентър“ на Областна администрация Добрич, ще се проведе редовно Общо събрание на Асоциация по ВиК Добрич. Определена е резервна дата за провеждане на заседанието – 29.03.2024 г. от 10:00 часа, при същия дневен ред и същите мандати.

В проекта за дневен ред е предвидено:

1. Приемане на годишен отчет за дейността на Асоциация по ВиК Добрич за 2023 година, в изпълнение на чл. 198в, ал. 4, т. 4, т. 10 от Закона за водите и чл. 9, ал. 2 от ПОДАВиК;
2. Приемане на отчет за изпълнение на бюджета на Асоциация по ВиК Добрич за 2023 г., в съответствие с чл. 9, ал. 2 от ПОДАВиК
3. Приемане на бюджет на Асоциацията по ВиК Добрич за 2024 год.
4. Одобряване на Подробна инвестиционна програма на ВиК оператора „В и К Добрич“ АД за текущата 2024 год. на основание чл. 33а от ПОДАВиК, както и приемане за сведение на планираните инвестиции по ПИП за 2025 и 2026 год.
5. Други.

Съгласно разпоредбата на чл. 198е, ал. 3 от Закона за водите представител на общината в асоциацията по В и К е кметът на общината, а при невъзможност той да участва общинският съвет определя друг представител. Кметът на общината препоръчва Иван Пейчев – заместник-кмет “Устройство на територията, строителство, общинска собственост, приватизация, екология и опазване на околната среда“.

В съответствие с разпоредбата на чл. 198е, ал. 5 от Закона за водите позицията и мандатът на представителя на общината за заседанията на Общото събрание на Асоциацията по ВиК Добрич се съгласуват по ред, определен от общинския съвет.

Предвид гореизложеното, предлагам Добрички общински съвет да приеме следното

**ПРОЕКТ!**

**Р Е Ш Е Н И Е:**

На основание чл. 21, ал. 1, т. 1, и ал. 2 от ЗМСМА, във връзка с чл. 10в, ал. 1, т. 7 и чл. 198е, ал. 3 и ал. 5 от Закона за водите, Добрички общински съвет реши:

I. Дава съгласие кметът на общината да участва в редовното присъствено заседание на Общото събрание на Асоциацията по ВиК Добрич, насрочено за 22.03.2024 г. от 10:00 ч. (резервна дата 29.03.2024 г. от 10:00 ч.), по обявения дневен ред.

II. При невъзможност кметът на общината да участва в заседанието на Общото събрание на Асоциацията по ВиК Добрич, определя Иван Пейчев, заместник-кмет „Устройство на територията, строителство, общинска собственост, приватизация, екология и опазване на околната среда“ за представител на общината.

III. Упълномощава представителя на общината да гласува, както следва:

1. По решение № 1 *„На основание чл. 198в, ал. 4, т. 4 т. 10 от Закона за водите и чл. 9, ал. 2 от ПОДАВиК Общото събрание* ***приема*** *годишен отчет за дейността на Асоциация по ВиК Добрич за 2023 г.“*, да гласува **„ЗА“**;

2. По решение № 2 *„,На основание чл. 26, ал. 3 от ПОДАВиК, “Общото събрание на Асоциацията по В и К* ***приема*** *отчет за изпълнение на бюджета на Асоциацията по ВиК Добрич за 2023 г.“,* да гласува **„ЗА“**;

3. По решение № 3 *„Общото събрание* ***приема*** *бюджета на Асоциацията по ВиК Добрич за 2024 г., при вноска на държавата в размер на 27 000,00 лв., на основание* *чл. 198в, ал. 4, т. 9 от Закона за водите“,* да гласува **„ЗА“**;

4. По решение № 4 „*Общото събрание на Асоциацията по ВиК на обособената територия, обслужвана от „Водоснабдяване и канализация Добрич“ АД гр. Добрич, на основание чл. 33а от ПОДАВиК, одобрява Подробна инвестиционна програма на ВиК оператора „В и К Добрич“ АД за текущата 2024 година, както и приемане за сведение на планираните инвестиции по ПИП за 2025 и 2026 год*.“*,* да гласува **„ЗА“.**

*5. При поставяне на допълнително възникнали въпроси и при необходимост да гласува с оглед запазване интересите на Община Добричка.*

Приложения:

1. Писмо с регистрационен № ВхК-Е-370 от 19.02.2024 г. с приложения.

**ВНАСЯ**

**СОНЯ ГЕОРГИЕВА**

*Кмет на община Добричка*

Съгласували:

Иван Пейчев

*Зам.-кмет УТСОСПООС*

инж. Таня Василева

*Директор на дирекция УТСОСПООС*

*Юрист:*

Изготвил:

Добринка Петрова

*Гл. експерт ОПИ* Петрова

*Гл. експерт ОПИ*